wickkiey/tamil-wikipedia-markdown huggingface dataset:
# மாடன் கொடை விழா



**மாடன் கொடை விழா** (*Maadan Kodai Vizha*) என்பது 2025 ஆம் ஆண்டு வெளியான இந்திய தமிழ் மொழி நாடகத் திரைப்படமாகும், ஆர். தங்கபாண்டி எழுதி இயக்கியுள்ளார். இத்திரைப்படத்தில் சூரிய நாராயணன், சூப்பர்குட் சுப்பிரமணியன், சிறீ பிரியா ஆகியோருடன் கோகுல் கௌதம், சாருமிசா ஆகியோர் முக்கிய வேடங்களில் நடித்துள்ளனர். தேவா திரைப்பட தயாரிப்பு நிறுவனத்தின் கீழ் கேப்டன் சிவப்பிரகாசம் உதயசூரியன் திரைப்படத்தை தயாரித்தார்.  

*மாடன் கொடை விழா* 2025 ஆம் ஆண்டு மார்ச்சு மாதம் 14 ஆம் தேதியன்று திரையரங்குகளில் வெளியிடப்பட்டது.  

## நடிகர்கள்

- முருகனாக கோகுல் கௌதம்
- அமுதவல்லி வேடத்தில் சாருமிசா
- ஞானமுத்துவாக சூரிய நாராயணன்
- தாமசு கதாபாத்திரத்தில் சூப்பர் குட் சுப்பிரமணியன்
- மேரியாக சிறீபிரியா
- மாதவியாக எசு இராசுமிதா
- சிவ வேலன்-மாசானம்
- பாலவேசமாக பவுல்ராச்சு மாரியப்பன்

## தயாரிப்பு
ஆர் தங்கபாண்டி இந்தத் திரைப்படத்தை எழுதி இயக்கியுள்ளார். தொழில்நுட்பக் குழுவில் ஒளிப்பதிவாளராக சின்ராச்சு ராம், தொகுப்பாளராக இரவிச்சந்திரன் ஆர் மற்றும் இசையமைப்பாளராக விபின் ஆர் ஆகியோர் படத்தில் பங்குபெற்றனர்.  

## வரவேற்பு
மாலை *மலர் இதழில்* விமர்சகர் ஒருவர் 2.5/5 என்ற மதிப்பெண் வழங்கியிருந்தார். "சுடலை மாடன் கொடை விழாவை அடிப்படையாகக் கொண்ட படத்தை இயக்குனர் இரா தங்கபாண்டி இயக்கியுள்ளார் என்றும் கூறியிருந்தார். இயக்குநர் திரைப்படத்தில் காதல், வழிபாட்டு முறைகள், மதம் மற்றும் திருமணம் பற்றி பேசுகிறார் என்றும் உரையாடல்கள் படத்திற்கு பலத்தை சேர்க்கின்றன என்றும் விமர்சித்து இருந்தார். *சினிமா விகடன்* விமர்சகர் கூறுகையில்," கதையின் அடிப்படையில் சுவாரசியம் இருந்தாலும், திரைக்கதை கணிக்கக்கூடியது ஆனால் இரண்டாம் பாதியில் கடினமாகிறது என குறிப்பிட்டுள்ளார். *தினதந்தி* நாளிதழின் விமர்சகர், "காதல், மோதல் மற்றும் குடும்ப உறவை சித்தரிக்கும் சுவாரசியமான மற்றும் உற்சாகமான திரைக்கதையுடன் ஒரு தரமான திரைப்படத்தை இயக்குனர் ஆர். தங்கபாண்டி வழங்கியுள்ளார் என்று கூறியிருந்தார்..
# இராய்னா சட்டமன்றத் தொகுதி


**இராய்னா சட்டமன்றத் தொகுதி** (Raina Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. இராய்னா, கிழக்கு வர்த்தமான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | கோகுலானந்த ராய் | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1972 | சுகுமார் சட்டோபாத்யா | இந்திய தேசிய காங்கிரசு</br> |  |
| 1977 | ராம் நாராயண் கோசுவாமி | rowspan=8 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 | தீரேந்திர நாத் சட்டர்ஜி |  |  |
| 1987 |  |  |  |
| 1991 |  |  |  |
| 1996 | சியாமபிரசாத் பால் |  |  |
| 2001 |  |  |  |
| 2006 | சுவபன் சமந்தா |  |  |
| 2011 | வாசுதேவ் கான் |  |  |
| 2016 | நேபாள் கோரூய் | rowspan=2 | அகில இந்திய திரிணாமுல் காங்கிரசு |
| 2021 | சாம்பா தாரா | } |  |
## தேர்தல் முடிவுகள்
### 2021
# சாமால்பூர் சட்டமன்றத் தொகுதி, மேற்கு வங்காளம்


**சாமால்பூர் சட்டமன்றத் தொகுதி** (Jamalpur Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. சாமால்பூர், கிழக்கு வர்த்தமான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | காளிபத தாசு | மார்க்சிஸ்ட் பார்வர்டு பிளாக் |  |
| 1972 | பூரண்சாய் பிரமாணிக் | இந்திய தேசிய காங்கிரசு</br> |  |
| 1977 | சுனில் சாண்ட்ரா | மார்க்சிஸ்ட் பார்வர்டு பிளாக் |  |
| 1982 | rowspan=2 | சுயேச்சை |  |
| 1987 |  |  |  |
| 1991 | சமர் அசாரா | rowspan=3 | இந்தியப் பொதுவுடமைக் கட்சி (மார்க்சிஸ்ட்)</br> |
| 1996 |  |  |  |
| 2001 |  |  |  |
| 2006 | சுயேச்சை |  |  |
| 2011 | உச்சால் பிரமாணிக் | அகில இந்திய திரிணாமுல் காங்கிரசு |  |
| 2016 | சமர் மிசுரா | இந்தியப் பொதுவுடமைக் கட்சி (மார்க்சிஸ்ட்)</br> |  |
| 2021 | அலோக் குமார் மாசி | அகில இந்திய திரிணாமுல் காங்கிரசு | } |

## தேர்தல் முடிவுகள்
### 2021
# இயைபுருவகம்

இயைபுருவகம் (இயைபு உருவகம்) என்பது தண்டியலங்காரம் நூலிலில் கூறப்பட்டுள்ள பாடல் அணிகளில் ஒன்று. ஒப்பு நோக்குக: இயைபிலியுருவகம்  

பாடல் எடுத்துக்காட்டு  

<poem>செவ்வாய்த் தளிரும் நகை முகிழும் கண் மலரும்  
மை வார் அளக மதுகரமும் - செவ்வி  
உடைத்தாம் திருமுகம் என் உள்ளத்து வைத்தார்  
துடைத்தாரே அன்றோ துயர் </poem>  

பாடலின் பொருள்  
:அவர் (மால்) தன்  
:செவ்வாயாகிய தளிரையும்  
:புன்னகை என்னும் அரும்பையும்  
:பார்வை மலரையும்  
:கூந்தலைச் சுற்றும் வண்டுகளையும்  
:என் உள்ளத்தில் நிலைக்கும்படி வைத்திருக்கிறார்  
:அதனால் என் துயரத்தைப் போக்கினார்  

தளிர், அரும்பு, மலர், வண்டு ஆகிவை ஒன்றோடொன்று இயைபு உடையவை. எனவே இது இயைபு உருவகம்.  
## மேற்கோள்
# இயைபிலியுருவகம்

இயைபிலியுருவகம் (இயைபு இலி உருவகம்) என்பது தண்டியலங்காரம் நூலில் கூறப்பட்டுள்ள பாடல் இலக்கண அணிகளில் ஒன்று. ஒப்பு நோக்குக: இயைபுருவகம்  

அணிக்கு எடுத்துக்காட்டு  
<poem>தேன் நக்கு அலர் கொன்றை பொன் ஆகச் செஞ்சடையே  
கூனல் பவளக் கொடியாகத் - தான  
மழையாகக் கோடு மதியாகத் தோன்றும்  
புழையார் தடக்கைப் பொருப்பு  
</poem>  

துளை கொண்ட பெரிய கையை உடைய மலையாகிய பிள்ளையாராகிய யானை  
தேன் சிரிக்கும் கொன்றையைப் பொன்னாகவும்  
செஞ்சடையைப் பவளக் கொடியாகவும்  
வளைந்த தந்தக் கொம்பு பிறைநிலாவாகவம்  
கொண்டு விளங்குகின்றது.  

இவற்றில் பொன், பவளக்கொடி, பிறைநிலா ஆகியவை இணைப்புத் தொடர்பு இல்லாத உருவகங்கள் ஆதலால் இது இயைபிலி உருவகம்.  
## மேற்கோள்
# கூவாகம், கள்ளக்குறிச்சி



**கூவாகம்** என்பது தமிழ்நாடு மாநிலத்தில் கள்ளக்குறிச்சி மாவட்டத்தின் உளுந்தூர்பேட்டை நகருக்கு அருகிலுள்ள ஒரு புறநகர்ப் பகுதியாகும்.  

## அமைவிடம்
கூவாகம், கடல் மட்டத்திலிருந்து சுமார் 67 மீ. உயரத்தில், என்ற புவியியல் ஆள்கூறுகள் கொண்ட இடத்தில் அமையப் பெற்றுள்ளது.  

## சமயம்
### இந்துக் கோயில்கள்
கூத்தாண்டவர் சுவாமி கோயில், வரதராஜ பெருமாள் கோயில் மற்றும் அய்யனார் கோயில் ஆகிய இந்துக் கோயில்கள் கூவாகம் நகரில் கட்டப்பட்டுள்ளன. இம்மூன்று கோயில்களும் தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகின்றன.  

## திருவிழாக்கள்
இவ்வூரிலுள்ள கூத்தாண்டவர் சுவாமி கோயிலில் ஆண்டுதோறும் சித்திரை மாதத்தில் கூத்தாண்டவர் திருவிழா நடைபெறுகிறது.  
### மிஸ் கூவாகம்
கூத்தாண்டவர் திருவிழாவில் இந்தியாவின் பல மாநிலங்களிலிருந்தும் திருநங்கைகள் கலந்து கொள்கின்றனர். இவர்களில் அழகி ஒருவரை ***மிஸ் கூவாகம்*** என்று, விழுப்புரத்தில் ஆண்டுதோறும் நடக்கும் அழகிப் போட்டியில் பங்குகொள்ளும் திருநங்கைகளில் ஒருவரைத் தேர்ந்தெடுக்கின்றனர்.
# திருக்களம்பூர்



**திருக்களம்பூர்** என்பது தமிழ்நாடு மாநிலத்தில் புதுக்கோட்டை மாவட்டத்தின் பொன்னமராவதி நகருக்கு அருகிலுள்ள ஒரு புறநகர்ப் பகுதியாகும். வீரபாண்டிய கட்டபொம்மன், திருநெல்வேலி மாவட்டத்திலுள்ள கயத்தாறு நகருக்கு அருகிலுள்ள பாஞ்சாலங்குறிச்சியில் தூக்கிலிடப்படுவதற்கு முன் திருக்களம்பூர் பகுதியில் மறைந்திருந்ததாகவும், இங்குதான் அவர் ஆங்கிலேயர்களிடம் காட்டிக் கொடுக்கப்பட்டு, சிறைப்பிடிக்கப்பட்டதாகவும் வரலாற்றுக் குறிப்புகள் உள்ளன.  

## அமைவிடம்
திருக்களம்பூர், கடல் மட்டத்திலிருந்து சுமார் 151.03 மீ. உயரத்தில், என்ற புவியியல் ஆள்கூறுகள் கொண்ட பகுதியில் அமைந்துள்ளது.  

## சமயம்
### இந்துக் கோயில்கள்
கதலிவனேசுவரர் கோயில், கொடியேரியம்மன் கோயில் மற்றும் கருப்பக்குடிபட்டி அய்யனார் கோயில் ஆகிய இந்துக் கோயில்கள் திருக்களம்பூர் நகரில் அமைந்துள்ளன. இக்கோயில்கள் தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகின்றன.
# மண்டேசுவர் சட்டமன்றத் தொகுதி


**மண்டேசுவர் சட்டமன்றத் தொகுதி** (Monteswar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. மண்டேசுவர், வர்த்தமான் துர்க்காபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | சௌத்ரி முகமது எதயத்துல்லா | இந்தியப் பொதுவுடமைக் கட்சி (மார்க்சிஸ்ட்)</br> |  |
| 2016 | சாசல் பஞ்சா | rowspan=2 | அகில இந்திய திரிணாமுல் காங்கிரசு |
| 2021 | சௌத்ரி சித்திக் உல்லா | } |  |
## தேர்தல் முடிவுகள்
### 2021
# கொளக்காநத்தம்



**கொளக்காநத்தம்** என்பது தமிழ்நாடு மாநிலத்தின் பெரம்பலூர் மாவட்டத்திலுள்ள ஒரு புறநகர்ப் பகுதியாகும்.  

## அமைவிடம்
கொளக்காநத்தம், கடல் மட்டத்திலிருந்து சுமார் 113.17 மீ. உயரத்தில், என்ற புவியியல் ஆள்கூறுகள் கொண்ட பகுதியில் அமையப் பெற்றுள்ளது.  

## கல்வி
### கல்லூரிகள்
அரசு கலை மற்றும் அறிவியல் கல்லூரி ஒன்று கொளக்காநத்தம் பகுதியில் நிறுவப்பட்டுள்ளது. இக்கல்லூரியில் 280 மாணவர்கள் சேர்ந்து பயில அனுமதிக்கத் திட்டமிடப்பட்டுள்ளது.  
## மருத்துவம்
பெரம்பலூர் மாவட்டம் ஆலத்தூர் வட்டத்தில், வட்டார பொது சுகாதார ஆய்வகம் மற்றும் அலுவலகத்தின் அலகு ஒன்று, சுமார் ரூ.50 இலட்சத்தில், கொளக்காநத்தத்தில் கட்டப்பட்டுள்ளது.  
## அரசியல்
கொளக்காநத்தம் பகுதியானது, குன்னம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, சிதம்பரம் மக்களவைத் தொகுதி சார்ந்தது.
# கால்னா சட்டமன்றத் தொகுதி


**கால்னா சட்டமன்றத் தொகுதி** (Kalna Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. கால்னா, கிழக்கு வர்த்தமான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | ஆர்ப் கிருசுணா கோனார் | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1972 | நூருல் இசுலாம் மோலியா | இந்திய தேசிய காங்கிரசு</br> |  |
| 1977 | குருபிரசாத் சிங் ராய் | rowspan=7 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 | அஞ்சு கர் |  |  |
| 1987 |  |  |  |
| 1991 |  |  |  |
| 1996 |  |  |  |
| 2001 |  |  |  |
| 2006 | அஞ்சலி மோந்தல் |  |  |
| 2011 | பிசுவசித் குந்து | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | தேவ்பிரசாத் பாக் | } |  |

## தேர்தல் முடிவுகள்
### 2021
# வேந்தன்பட்டி



**வேந்தன்பட்டி** என்பது தமிழ்நாடு மாநிலத்தில் புதுக்கோட்டை மாவட்டத்தின்  
புதுக்கோட்டை நகரிலிருந்து சுமார் 45 கி.மீ. தொலைவில் அமைந்துள்ள ஒரு புறநகர்ப் பகுதியாகும். பொன்னமராவதி சுமார் 5 கி.மீ. தூரத்தில் இவ்வூர் உள்ளது.  

## அமைவிடம்
வேந்தன்பட்டி, கடல் மட்டத்திலிருந்து சுமார் 159.18 மீ. உயரத்தில், என்ற புவியியல் ஆள்கூறுகள் கொண்ட பகுதியில் அமையப் பெற்றுள்ளது.  

## சமயம்
### இந்துக் கோயில்கள்
நெய் நந்தீசுவரர் கோயில் மற்றும் மீனாட்சி சொக்கலிங்கேஸ்வரர் கோயில் ஆகிய இந்துக் கோயில்கள் வேந்தன்பட்டியில் கட்டப்பட்டுள்ளன.
# எபிடோட்டு குழு



**எபிடோட்டு குழு** (*Epidote group*) என்பது தீப்பாறைகளிலும் உருமாற்றப் பாறைகளிலும் பொதுவாகக் காணப்படும் சோரோசிலிகேட்டு கனிமத்தின் ஒரு குழுவாகும்.  

## எபிடோட்டு குழு கனிமங்கள்
- கிளினோசோயிசைட்டு, (CaCa)(AlAlAl)O[Si<sub>2</sub>O<sub>7</sub>][SiO<sub>4</sub>](OH)
- எபிடோட்டு, (CaCa)(AlAlFe(<sup>3+</sup>))O[Si<sub>2</sub>O<sub>7</sub>][SiO<sub>4</sub>](OH)
- எபிடோட்டு-(Sr), (CaSr)(AlAlFe(<sup>3+</sup>))O[Si<sub>2</sub>O<sub>7</sub>][SiO<sub>4</sub>](OH)
- ஆன்காக்கைட்டு, (CaPb)(AlAlFe<sup>(3+)</sup>)O[Si<sub>2</sub>O<sub>7</sub>][SiO<sub>4</sub>](OH)
- எஃப்லிகைட்டு, (CaCa)(AlAlSc)O[Si2O7][SiO4](OH)
- முக்கிணைட்டு, (CaCa)(AlAlV<sup>(3+)</sup>)O[Si2O<sub>7</sub>][SiO4](OH)
- நைகாடைட்டு, (CaSr)(AlAlAl)O[Si2O7][SiO4](OH)
- பைமண்டைட்டு, (CaCa)(AlAlMn<sup>(3+)</sup>)O[Si2O<sub>7</sub>][SiO<sub>4</sub>](OH)
- பைமோண்டைட்டு-(Pb), (CaPb)(AlAlMn<sup>(3+)</sup>)O[Si2O<sub>7</sub>][SiO<sub>4</sub>](OH)
- பைமோண்டைட்டு-(Sr), (CaSr)(AlAlMn<sup>(3+)</sup>)O[Si<sub>2</sub>O<sub>7</sub>][SiO<sub>4</sub>](OH)
- துவெட்டில்லைட்டு, (CaSr)(Mn<sup>(3+)</sup>AlMn<sup>(3+)</sup>)O[Si<sub>2</sub>O<sub>7</sub>][SiO<sub>4</sub>](OH)}}
# தே. ரா. பண்டார்கர்


**தேவதத்த இராமகிருஷ்ண பண்டார்கர்** (*Devadatta Ramakrishna Bhandarkar*)(19 நவம்பர் 1875-13 மே 1950) இந்தியத் தொல்லியல் ஆய்வகத்துடன் இணைந்து பணியாற்றிய தொல்லியல் நிபுணரும் கல்வெட்டியலாளரும் ஆவார். மராத்தி கவுட சாரஸ்வத் பிராமணக் குடும்பத்தில் பிறந்த இவர், புகழ்பெற்ற இந்தியவியலாளர் இராமகிருட்டிண கோபால் பண்டார்கரின் மகன் ஆவார்.  

## இளமை வாழ்க்கை
பண்டார்கர் 19 நவம்பர் 1875 அன்று பிறந்தார். வரலாற்றில் பட்டம் பெற்ற பிறகு, இந்தியத் தொல்லியல் ஆய்வகத்தில் சேர்ந்தார். அங்கு ஹென்றி கசின் என்பருக்கு உதவியாளராக மேற்கு வட்டத்திற்கு அனுப்பப்பட்டார்.  

## தொழில் வாழ்க்கை
உதவி கண்காணிப்பாளராக, பண்டார்கர் அப்போதைய இராஜபுதனத்தில் பணிபுரிந்தார். அங்கு சித்தோர்கார் மாவட்டத்திலுள்ள நகரி நகரத்தை அகழ்வாராய்ச்சி செய்தார். கொல்கத்தா பல்கலைக்கழகத்தில் பண்டைய இந்திய வரலாறு மற்றும் கலாச்சாரத்தின் கார்மைக்கேல் பேராசிரியராக ஜார்ஜ் திபோவுக்குப் பிறகு 1917 முதல் 1936 வரை பதவியில் இருந்தார்.  

தென்னாப்பிரிக்க இந்தியர்கள் பற்றிய கேள்வி தொடர்பாக 1896 ஆம் ஆண்டில் பம்பாய் மாகாணத்தின் புனேவில் பண்டார்கரை காந்தியைச் சந்தித்துள்ளார்.  

இந்தியத் தொல்லியல் துறையின் மேற்கு வட்டத்தின் கண்காணிப்பு தொல்லியலாளராக, இவர் 1911-12 இல் மொகெஞ்சதாரோவுக்கு சென்றார்.
# விக்கிப்பீடியா:முதற்பக்கக் கட்டுரைகள்/சூன் 1, 2025

<div id="mp-tfa-img">  

</div>  
**கௌதம புத்தர்** என்பவர் கி.மு 563க்கும், கி.மு 483க்கும் இடையில் வாழ்ந்தவர். இவரை அடிப்படையாகக் கொண்டு பௌத்த சமயம் உருவாக்கப்பட்டது. இவரது இயற்பெயர் “சித்தார்த்த கௌதமர்” என்பதாகும். பின்னர் இவர் ஞானம் பெற்று புத்தர் (ஞானம் பெற்றவர்) ஆனார். இவர் "சாக்கிய முனி" என்றும் அழைக்கப்பட்டார். புத்த சமயத்தின் மிகவும் முக்கியமானவரென்ற வகையில், கௌதமருடைய வாழ்க்கையையும் வழி காட்டல்களையும் துறவிமட விதிகளையுமே பௌத்த பிக்குகள் மனனம் செய்துவந்தார்கள். அவற்றுள் மிக முக்கியமானதாக தம்மபதம் விளங்குகிறது. பிற மத நூல்களைப் போன்று அல்லாமல் இந்நூல் மக்களின் அன்றாடப் பேச்சு வழக்கில் உருவாக்கப்பட்டது. மேலும் எளிய நடை இதன் சிறப்பம்சம் ஆகும். குரு - சீட பரம்பரையூடாக வாய்மொழி மூலம் கடத்தப்பட்டு வந்த இத்தகவல்கள், நூறு ஆண்டுகளுக்குப் பின்னர் திரிபிடகம் என்கிற நூலாக எழுத்துவடிவம் பெற்றது. **மேலும்...**  
---
<div id="mp-tfa-img">  

</div>  
**சவூதி அரேபியா** மேற்கு ஆசியாவில் உள்ள ஒரு நாடு ஆகும். இது மத்திய கிழக்கின் நடுவில் அமைந்துள்ளது. அரபுத் தீபகற்பத்தின் பெரும்பாலான பகுதிகளை இது ஆக்கிரமித்துள்ளது. சுமார் 21.50 இலட்சம் சதுர கிலோமீட்டர் பரப்பளவு கொண்ட இந்நாடு, உலகின் பன்னிரெண்டாவது மிகப் பெரிய நாடு ஆகும். இந்நாட்டின் நிலப்பரப்பில் பெரும்பாலான பகுதி வறண்ட பாலைவனம், தாழ்நிலப் பகுதி, புல்வெளி மற்றும் மலைகளைக் கொண்டுள்ளது. செங்கடல் மற்றும் பாரசீக வளைகுடா ஆகிய இரு கடல்களின் கடற்கரையையும் கொண்ட ஒரே நாடு சவூதி அரேபியா தான். இந்நாட்டின் தலைநகரம் மற்றும் மிகப் பெரிய நகரம் ரியாத் ஆகும். ஜித்தா, மக்கா, மதீனா முதலியன பிற முக்கியமான நகரங்கள் ஆகும். இந்நாட்டின் மக்கள் தொகை கிட்டத்தட்ட 3.22 கோடி. அரபுலகில் சவூதி அரேபியா நான்காவது மிக அதிக மக்கள் தொகையைக் கொண்டுள்ளது. **மேலும்...**
# இராகினி சிங்

**இராகிணி சஞ்சீவ் சிங்** *( Ragini Sanjeev Singh)* (பிறப்பு 1981) சார்க்கண்டைச் சேர்ந்த இந்திய அரசியல்வாதி ஆவார். இவர் தன்பாத் மாவட்டத்தில் உள்ள ஜரியா சட்டமன்றத் தொகுதியின் உறுப்பினராக உள்ளார். இவர் 2024-ஆம் ஆண்டு சார்க்கண்டு சட்டப்பேரவைத் தேர்தலில் பாரதிய ஜனதா கட்சியைப் பிரதிநிதித்துவப்படுத்தி வெற்றி பெற்றார்.  

## தொடக்க கால வாழ்க்கை மற்றும் கல்வி
ஜார்க்கண்டின் தன்பாத் மாவட்டத்தில் உள்ள ஜாரியா சேர்ந்தவர் இராகினி. இவர் ஒரு அரசியல்வாதியான சஞ்சீவ் சிங் என்பவரை மணந்தார், இவரது மாமனார் மறைந்த முன்னாள் சட்டமன்ற உறுப்பினர் சூர்யதியோ சிங் ஆவார். முன்னதாக 2019 ஆம் ஆண்டு ஜார்க்கண்ட் சட்டப்பேரவைத் தேர்தலில், இவர் தனது மைத்துனி இந்திய தேசிய காங்கிரஸின் பூர்ணிமா நீரஜ் சிங்கிடம் 12,054 வாக்குகள் வித்தியாசத்தில் தோல்வியடைந்தார். இராகினி பாரதிய ஜனதா கட்சி சார்பில் போட்டியிட்டு 67,732 வாக்குகளைப் பெற்றார், பூர்ணிமா 79,786 வாக்குகளைப் பெற்றார்.
# சின்னமேளம்


தமிழ்நாட்டின் கோவில் சார்ந்த இசைக்குழுக்களின் ஒன்றான **சின்னமேளம்** குழு, சதிராட்டத்தை (**சதிர் ஆட்டம்**) மையமாகக் கொண்டது.சின்னமேளம் குழுவில் சதிராட்டம் ஆடும் பெண் கலைஞர்கள், நட்டுவனார் (பாடும் கலைஞர்), குழலிசை, மிருதங்கம் மற்றும் தித்திக்காரர் எனப்படும் சுதியிசைக் கலைஞர்கள் இருப்பர். சதிராட்டத்திற்கு ஆங்கிலேயர் ஆட்சிக் காலத்தில் உயர் சாதியினரால் பரதநாட்டியம் என்ற புதிய பெயர் சூட்டப்பட்டு ஆடப்பட்டுவருகிறது.  

## தோற்றம்
தமிழர் நாட்டியக் கலையானது துவக்கக் காலத்தில் **கூத்து** என்ற பெயருடன் விளங்கியது. விஜயநகரப் பேரரசு ஆட்சியின் போது துவங்கிய சதிராட்டம், தமிழ்நாட்டில் செப்டம்பர் 1947 வரை சதிர் ஆட்டம், தாசியாட்டம், தேவரடியார் ஆட்டம் எனப்பெயர் பெற்று விளங்கியது. சதிராட்டக் குழுவினரை **சின்னமேளம்** என அழைக்கப்படுவது வழக்காக இருந்தது. அச்சமூகத்தினர் தற்காலத்தில் இசை வேளாளர் என்று அறியப்படுகின்றனர்.  

## தேவதாசி முறை ஒழிப்பு
சமூக நல ஆர்வலர் சு. முத்துலெட்சுமி ரெட்டியாரின் முயற்சியால் 9 அக்டோபர் 1947 அன்று தமிழ்நாடு தேவதாசிகள் ஒழிப்புச் சட்டம் இயற்றப்ப்பட்டு தேவதாசி முறை தடை செய்யப்படும் வரை, தமிழகக் கோயில்களிலும் அது சார்ந்த நிகழ்வுகளிலும் நடத்தப்பட்ட சதிராட்டம் சின்னமேளம் குழுவினரிடம் இருந்தது. தேவதாசி முறை தடை செய்யப்பட்டதால் சின்னமேளத்தைச் சேர்ந்த கலைஞர்களின் சிலர் திரைப்படங்களில் ஆடியும், பாடியும் நடித்தனர். பெரும்பான்மை சின்னமேளக் கலைஞர்கள் வறுமையில் வாடினர்.  
## உதவித்தொகை
நாட்டுப்புறக் கலைஞர்கள் நலவாரியத்தில் பதிவு செய்துள்ள உறுப்பினர்களுக்கு, பிற அமைப்புசாரா தொழிலாளர் நலவாரியங்களில் பதிவு செய்துள்ள உறுப்பினர்களுக்கு வழங்கப்படும் அனைத்து நலத்திட்ட உதவிகளையும் வழங்கிட தமிழ்நாடு அரசு ஆணையிட்டுள்ளது. நாட்டுப்புறக் கலைஞர்கள் நலவாரியத்தில் பதிவுசெய்துள்ள சின்னமேளம் உறுப்பினர்களுக்கு மூக்குக்கண்ணாடி, கல்வி நிதியுதவி, திருமண நிதியுதவி, மகப்பேறு நிதியுதவி, கருக்கலைப்பு / கருச்சிதைவு நிதியுதவி, இயற்கை மரணம் / ஈமச்சடங்கிற்கான நிதியுதவி, விபத்து மரண உதவித் தொகை ஆகிய நிதியுதவிகள் வழங்கப்பட்டு வருகின்றன.  
## பெரிய மேளம்
பெரிய மேளம் என்ற குழு இசையை முதன்மையாகக் கொண்டது. இக்குழுவில் நாகசுரம், தவில், ஒத்து, தாளம் போன்றவற்றைக் கொண்ட இசைக் குழுவினரைக் குறிக்கிறது பெரிய மேளக்காரர்கள் தற்போதும் கோயில் மற்றும் திருமணம் மற்றும் விழாக்களில் பங்காற்றி வருகின்றனர். இக்குழுவில் சதிராட்டம் ஆடும் பெண் கலைஞர்கள் இருப்பதில்லை.  
## இதனையும் பார்க்க
- ஆடல் கணிகை
# மெமாரி சட்டமன்றத் தொகுதி


**மெமாரி சட்டமன்றத் தொகுதி** (Memari Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. மெமாரி, கிழக்கு வர்த்தமான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இத்தொகுதியானது பட்டியல் சாதி வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | பினாய் கிருசுணா கோனார் | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1972 | நபா குமார் சாட்டர்ஜி | இந்திய தேசிய காங்கிரசு</br> |  |
| 1977 | பெனாய் கோனார் | rowspan=7 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 | மகாராணி கோனார் |  |  |
| 1987 |  |  |  |
| 1991 |  |  |  |
| 1996 | தபசு சட்டோபாத்யாய் |  |  |
| 2001 |  |  |  |
| 2006 | சந்தியா பட்டாச்சார்யா |  |  |
| 2011 | அபுல் ஆசிம் மோந்தல் | rowspan=3 | அகில இந்திய திரிணாமுல் காங்கிரசு |
| 2016 | பேகம் நர்கீசு |  |  |
| 2021 | மதுசூதன் பட்டாச்சார்யா | } |  |
## தேர்தல் முடிவுகள்
### 2021
# வர்த்தமான் வடக்கு சட்டமன்றத் தொகுதி


**வர்த்தமான் வடக்கு சட்டமன்றத் தொகுதி** (Bardhaman Uttar Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. இது வர்த்தமான் துர்க்காபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | அபர்ணா சாகா | இந்தியப் பொதுவுடமைக் கட்சி (மார்க்சிஸ்ட்)</br> |  |
| 2016 | நிசித் குமார் மாலிக் | rowspan=2 | அகில இந்திய திரிணாமுல் காங்கிரசு |
| 2021 | } |  |  |

## தேர்தல் முடிவுகள்
### 2021
# பாதார் சட்டமன்றத் தொகுதி


**பாதார் சட்டமன்றத் தொகுதி** (Bhatar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. பாதார், வர்த்தமான் துர்க்காபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | அனத் பந்து கோசு | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1972 | போலாநாத் சென் | rowspan=2 | இந்திய தேசிய காங்கிரசு</br> |
| 1977 |  |  |  |
| 1982 | செய்யது முகமது மாசிக் | rowspan=6 | இந்தியப் பொதுவுடமைக் கட்சி (மார்க்சிஸ்ட்)</br> |
| 1987 |  |  |  |
| 1991 | மெகபூ சரே தி |  |  |
| 1996 | சுபாசு மோந்தல் |  |  |
| 2001 |  |  |  |
| 2006 | செய்யது முகமது மாசிக் |  |  |
| 2011 | பனமாலி அசுரா | rowspan=3 | அகில இந்திய திரிணாமுல் காங்கிரசு |
| 2016 | சுபாசு மோந்தல் |  |  |
| 2021 | மங்கோபிந்த அதிகாரி | } |  |
## தேர்தல் முடிவுகள்
### 2021
# வியனிலையுருவகம்

மொழிக்கு அழகு சேர்ப்பனவற்றை அணி என்பர். அவற்றில் உருவக அணி என்பது ஒன்று. உருவகத்தின் வகைகளில் ஒன்று வியனிலை உருவகம்.  

ஒரு பாடலில் ஒரு பொருளின் பல உறுப்புகளில் ஒன்றை மட்டும் உருவகம் செய்து, பிறவற்றை உருவகம் செய்யாமல் கூறுவது வியனிலையுருவகம் (வியம் நிலை உருவகம்). வியம் என்னும் ஒன்று (ஒற்றை) எண்ணைக் குறிக்கும். "வியம் எல்லாம் பாலை" (அகநானூற்றில் ஒற்றை எண் கொண்ட பாடல்கள் எல்லாம் பாலைத்திணைப் பாடல்கள்) என்னும்போது வியம் என்னும் சொல் ஒற்றை என்னும் பொருளைத் தருவதைக் காணலாம்.  

இங்குத் தரப்படுள்ள பாடலில் கண் ஒன்று மட்டும் வாளாக உருவகம் செய்யப்பட்டுள்ளது. எனவே இது வியனிலை உருவகம்  

பாடல் எடுத்துக்காட்டு  

<poem>செவ்வாய் நகை அரும்பச் செங்கைத் தளிர் விளங்க  
மைவாள் நெடுங்கண் மதர்த்து உலவச் - செவ்வி  
நறவு அலரும் சோலை வாய் நின்றதே நண்பா  
குறவர் மடமகளாம் கொம்பு </poem>  

பாடல் செய்தி  

:நண்பா  
:அவள் குரவர் மகள்  
:மடப்பத் தன்மை உடைய கொம்பு  
:அவள் செவ்வாயில் நகை அரும்புகிறது  
:கை தளிரின் மென்மை விளங்குகிறது  
:நீண்ட கண் கருகருத்த வாளாக மதர்ப்புடன் (பெருமிதத்துடன்) உலாவுகிறது  
:தேன் பூக்கும் சோலையில் அவள் நிற்கிறாள்  
:அந்தப் பூக் கொம்பு நிற்கிறது  

## மேற்கோள்
# சிறப்புருவகம்

ஒன்றைச் சிறந்த பொருள்களோடு சேர்த்து உருவகப்படுத்துவது **சிறப்புருவகம்** (சிறப்பு உருவகம்) ஆகும்.  

பாடல் - எடுத்துக்காட்டு  

விரி கடல் சூழ் மேதினி நான்முகன் மீகான் ஆகச்  

சுர நதி பாய் உச்சி தொடுத்த - அரி திருத் தாள்  

கூம்பாக எப் பொருளும் கொண்ட பெரு நாவாய்  

ஆம் பொலிவிற்று ஆயினதால் இன்று  

பாடல் செய்தி  

இப் பாடலில் உலகம் நாவாய் என்னும் கப்பலாக உருவகம் செய்யப்பட்டுள்ளது.  

நான்முகன் நாவாய் செலுத்தும் மீகாமன்.  

திருமால் தன் கால் தப்படியால் அளந்த வானுலகக் கங்கை (சுர நதி) நாவாயின் கூம்பு  

இப்படி அந்த நாவாய்க்கப்பல் பொலிவுற்று விளங்குகிறது.  

அணி விளக்கம்  

உலகம் என்னும் கப்பல் பிரமன், திருமால், வானுலகக் கங்கை முதலான சிறந்த பொருள்களாக உருவகம் செய்யப்பட்டுள்ளமையால் இது சிறப்பு உருவகம்.  

## மேற்கோள்
# விரூபக உருவகம்

விரூபகம் என்பது, ஒன்றன் தோற்றத்தில், மற்றொன்றின் ஒரு பகுதியை மட்டும் வைத்து உருவகம் கூறுவதாகும். இந்தப் பாடலில் பெண்ணின் முகம் தாமரை மலராக உருவகம் செய்யப்பட்டுள்ளது. தாமரைக்கு இவள் முகம் போன்ற பாங்குகளில் சில இல்லை என்கிறது. அதனால் இது விரூபக உருவகம்.  

##### பாடல் - எடுத்துக்காட்டு

தண் மதிக்குத் தோலாது தாழ் தடத்து வைகாது  

முள் மருவும் தாள் மேல் முகிழாது - நண்ணி  

இரு பொழுதும் செவ்வி இயல்பாய் மலரும்  

அரிவை வதனாம்புயம்  

##### பாடல் செய்தி

வதனாம்புயம் (வதனம் + அம்புயம்) / முகத்தாமரை  

தாமரை நிலா வந்ததும் தன் அழகை இழந்து தோற்றுப் போகும்.  

இவள் முகம் மறுவுள்ள மதியத்தை வெல்லும்.  

தாமரை நீரில் இருக்கும்  

இவள் நிலத்தில் இருக்கிறாள்  

தாமரைத் தண்டில் முள் இருக்கும்.  

இவள் உடம்பில் முள் இல்லை  

இப்படிச் சொல்வதால் இந்தப் பாடல் விரூபக உருவகம்.  

## மேற்கோள்
# எஃபென்பெர்கெரைட்டு



**எஃபென்பெர்கெரைட்டு** (*Effenbergerite*) என்பது BaCuSi<sub>4</sub>O<sub>10</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  
மெல்லிய நீல நிறத்தில் இயற்கையாகத் தோன்றுகிறது. முதன்முதலில் தென்னாப்பிரிக்காவின் கலகாரி மாங்கனீசு வயலில் உள்ள வெசல்சு சுரங்கத்தில் கண்டுபிடிக்கப்பட்டது. எஃபென்பெர்கெரைட்டு கனிமம் 1993 ஆம் ஆண்டில் பன்னாட்டு கனிமவியல் சங்கத்தால் ஒரு கனிம இனமாக அங்கீகரிக்கப்பட்டது.  

வியன்னா பல்கலைக்கழகத்தைச் சேர்ந்த கனிமவியலாளர் மற்றும் படிகவியலாளர் முனைவர் எர்ட்டா எசு. எஃபென்பெர்கரின் நினைவாக இக்கனிமத்திற்கு எஃபென்பெர்கெரைட்டு எனப்பெயரிடப்பட்டது.
# சமாதான உருவகம்

நன்மை செய்யும் பொருள் தீமை செய்வதற்குக் காரணம் காட்டுவது சமாதான உருவகம்  

##### பாடல் - மேற்கோள்

கை காந்தள் வாய் குமுதம் கண் நெய்தல் காரிகையீர்  

மெய் வார் தளிர் கொங்கை மென் கோங்கம் - இவ்வனைத்தும்  

வன்மை சேர்ந்து ஆவி வருத்துவது மா தவம் ஒன்று  

இன்மையே அன்றோ எமக்கு  

##### பாடல் செய்தி

அழகியே! உன்  

கை காந்தள் மலர்  

வாய் செவ்வாம்பல் மலர்  

கண் நெய்தல் மலர்  

தளிர் போன்ற கொங்கை கோங்க மலர்  

மலரில் வன்மை சேர்ந்து என் ஆவியை வருத்துவது உன்னை அடைய நான் தவம் செய்யாமையே அல்லவா  

## மேற்கோள்
# டைகாணைட்டு



**டைகாணைட்டு** (*Taikanite*) என்பது Sr<sub>3</sub>BaMn<sup>2+</sup><sub>2</sub>(Si<sub>4</sub>O<sub>12</sub>)O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சிலிக்கேட்டு கனிமமான இது உருசியாவின் டைக்கான் மலைத்தொடரில் கண்டறியப்பட்டு பெயரிடப்பட்டது.  

பன்னாட்டு கனிமவியல் சங்கம் டைகாணைட்டு கனிமத்தை Tka என்ற குறியீட்டால் அடையாளப்படுத்துகிறது.  

## பண்புகள்
டைகாணைட்டு கனிமம் மரகதப் பச்சை நிறத்தில் இருந்து கருப்பு-பச்சை நிறத்தில் வரையிலான நிறங்களில் காணப்படுகிறது. ஒற்றைசாய்வுப் படிக அச்சில் படிகமாகிறது. ஒப்பீட்டு அடர்த்தி 4.72 ஆகவும் 6 முதல் 7 வரையிலான மோவின் கடினத்தன்மையும் கொண்டுள்ளது.  

## தோற்றம்
உருசிய நாட்டின் தூர கிழக்குப் பகுதியான புரோவ்சுக்கு பிரதேசத்தில் உள்ள டைக்கான் மலைத்தொடரில் காணப்படுகிறது. அங்கு மாங்கனீசு படிவுகளில் இந்த கனிமம் கண்டுபிடிக்கப்பட்டது. தென்னாப்பிரிக்காவின் வடக்கு கேப் மாகாணத்தில் உள்ள ஓட்டாசலிலும் கண்டுபிடிக்கப்பட்டுள்ளது.
# வித்யா சிங்


**வித்யா சிங்** (*Vidya Singh*) இந்திய நாட்டைச் சேர்ந்த ஒரு தடகள வீராங்கனை ஆவார். வித்யா கசபதி ராசூ சிங் என்ற பெயராலும் இவர் அறியப்படுகிறார். கொடையாளர், தொழில்முனைவோர், சுழற்கழக நிபுணர், உடற்பயிற்சி ஆர்வலர், கட்டுரையாளர் என பன்முகங்களுடன் இவர் செயல்பட்டார். 72 வயதில் கிளிமஞ்சாரோ சிகரத்தை ஏறிய மிக வயதான இந்தியப் பெண்மணி என்ற சிறப்பையும் இவர் பெற்றார்.  

சென்னை டவுன்டவுனில் இருந்த பெண்கள் தன்னார்வ தொண்டு நிறுவனமான சொரொப்டிமிசுட்டு இன்டர்நேசனல் என்ற மாதர் சுழற் சங்கத்தின் தலைவராகப் பணியாற்றினார். பன்னாட்டு பெண்கள் சங்கத்தின் தலைவராகவும் பணியாற்றுகிறார். இவர் பன்னாட்டு நிறுவன சங்கத்தின் தலைவியாகப் பணியாற்றியுள்ளார்.  

விசயநகரம் பெருந்த்தோட்டத்தினைச் சேர்ந்த மகாராசு குமார் விசுவேசுவர் கசபதி ராசுவின் மகள் வித்யா சிங் ஆவார்.
# பேரியம் கார்பைடு



**பேரியம் கார்பைடு** (*Barium carbide*) என்பது BaC<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். பேரியம் எத்திணடைடு, பேரியம் அசிட்டைலைடு என்ற பெயர்களாலும் இச்சேர்மம் அறியப்படுகிறது. கார்பைடு குடும்பத்தைச் சேர்ந்த இக்கனிமம் பேரியம் நேர்மின் அயனியாலும் (Ba<sup>2+</sup>) அசிட்டலைடு [C≡C]<sup>2−</sup>எதிர்மின் அயனியாலும் ஆக்கப்படுகிறது.  

## தயாரிப்பு
கார்பன் முன்னிலையில் உலோக மக்னீசியத்துடன் பேரியம் கார்பனேட்டு பொடியைச் சேர்த்து குறைத்தல் வினைக்கு உட்படுத்துவதன் மூலம் தூய்மையற்ற சேர்மமாக பேரியம் கார்பைடைத் தயாரிக்க முடியும். 600° செல்சியசு வெப்பநிலையில் சூடான பேரியம் உலோகத்துடன் கார்பன் டை ஆக்சைடைக் சேர்த்து குறைத்தல் வினைக்கு உட்படுத்துவதன் மூலமும் பேரியம் கார்பைடை உருவாக்க முடியும். இந்த தயாரிப்பு முறைகள் அவற்றின் அதிக விளைபொருள் உருவாதல் காரணமாகவும், கார்பைடு அசிட்டிலீனை தயாரிக்கப் பயன்படுத்தப்படுவதாலும் பயன்படுத்தப்படுகின்றன. பேரியம் இரசக்கலவை மற்றும் கார்பன் தூள் கலவையை ஐதரசன் மின்னோட்டத்தில் சூடாக்குவதன் மூலமும் இதைத் தயாரிக்கலாம். பேரியம் ஆக்சைடை கார்பனுடன் சேர்த்து அதிக வெப்பநிலையில் குறைப்பதன் மூலம் தூய சேர்மம் தயாரிக்கப்படுகிறது.  

## பண்புகள்
பேரியம் கார்பைடு கால்சியம் கார்பைடைப் போலவே வினைபுரிகிறது. ஆனால் இது அதிகமாக உருகக்கூடியதாகும். தீவிர வெப்பத்திற்கு ஆளாகும்போது, ​​பேரியம் ஆவியாகி கிராஃபைட்டின் படிகங்களை விட்டுச்செல்கிறது. அதிக வெப்பநிலையில் கரைசலில் உள்ள கார்பனையும் பேரியம் கார்பைடு உறிஞ்சும்.  

## தீங்குகள்
பேரியம் கார்பைடு இரைப்பை குடல் பாதைக்கு சேதம் விளைவிப்பதோடு, தோல் மற்றும் கண்களில் எரிச்சலையும் ஏற்படுத்தும்.
# புர்பசுதலி தெற்கு சட்டமன்றத் தொகுதி


**புர்பசுதலி தெற்கு சட்டமன்றத் தொகுதி** (Purbasthali Dakshin Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. புர்பசுதலி, கிழக்கு வர்த்தமான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | சுவபன் தேவநாத் | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | } |  |  |
## தேர்தல் முடிவுகள்
### 2021
# புர்பசுதலி வடக்கு சட்டமன்றத் தொகுதி


**புர்பசுதலி வடக்கு சட்டமன்றத் தொகுதி** (Purbasthali Uttar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. இது கிழக்கு வர்த்தமான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | தபன் சாட்டர்ஜி | அகில இந்திய திரிணாமுல் காங்கிரசு |  |
| 2016 | பிரதீப் குமார் சகா | இந்தியப் பொதுவுடமைக் கட்சி (மார்க்சிஸ்ட்)</br> |  |
| 2021 | தபன் சாட்டர்ஜி | அகில இந்திய திரிணாமுல் காங்கிரசு | } |
## தேர்தல் முடிவுகள்
### 2021
# காதோயா சட்டமன்றத் தொகுதி


**காதோயா சட்டமன்றத் தொகுதி** (Katwa Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. காதோயா, கிழக்கு வர்த்தமான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | அரமோகன் சின்கா | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1972 | சுப்ரதா முகர்ஜி | இந்திய தேசிய காங்கிரசு</br> |  |
| 1977 | அரமோகன் சின்கா | rowspan=4 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 |  |  |  |
| 1987 | அஞ்சன் சாட்டர்ஜி |  |  |
| 1991 |  |  |  |
| 1996 | ரவீந்திர நாத் சாட்டர்ஜி | rowspan=4 | இந்திய தேசிய காங்கிரசு</br> |
| 2001 |  |  |  |
| 2006 |  |  |  |
| 2011 |  |  |  |
| 2016 | rowspan=2 | அகில இந்திய திரிணாமுல் காங்கிரசு |  |
| 2021 | } |  |  |
## தேர்தல் முடிவுகள்
### 2021
# செ. குப்புசாமி (அதிமுக)


**செ. குப்புசாமி** (*C. Kuppusamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் வட ஆற்காடு மாவட்டம் வந்தவாசி வட்டம் மாமண்டூரைச் சேர்ந்தவர். இவர் தமிழ்நாடு சட்டமன்றத்திற்கு 1980ஆம் ஆண்டு நடைபெற்ற பொதுத்தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராக வந்தவாசி சட்டமன்றத் தொகுதியில் போட்டியிட்டு வெற்றி பெற்று 1980 முதல் 1984ஆம் ஆண்டு வரை சட்டமன்ற உறுப்பினராகப் பணியாற்றினார்.
# வாராப்பூர்



**வாராப்பூர்** என்பது தமிழ்நாடு மாநிலத்தில் புதுக்கோட்டை மாவட்டத்திலுள்ள ஒரு புறநகர்ப் பகுதியாகும். புதுக்கோட்டை நகரிலிருந்து சுமார் 25 கி.மீ. தொலைவில் இவ்வூர் அமைந்துள்ளது.  
## அமைவிடம்
வாராப்பூர், கடல் மட்டத்திலிருந்து சுமார் 89.71 மீ. உயரத்தில், என்ற புவியியல் ஆள்கூறுகள் கொண்ட பகுதியில் அமையப் பெற்றுள்ளது.  

## சமயம்
### இந்துக் கோயில்கள்
அகத்தீசுவரர் கோயில் என்ற சிவன் கோயில் ஒன்று இங்கு கட்டப்பட்டுள்ளது.  
## அரசியல்
வாராப்பூர் பகுதியானது, புதுக்கோட்டை (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருச்சிராப்பள்ளி மக்களவைத் தொகுதி சார்ந்தது.
# ஹயக்ரீவ ஸ்தோத்ரம்

**ஹயக்ரீவ ஸ்தோத்ரம்** (*Hayagriva Stotra;* ) வைணவ சமய பெரியவர் வேதாந்த தேசிகரால் எழுதியப்பட்ட சமசுகிருத பாடல் ஆகும். இப்பாடல்முப்பத்து மூன்று வசனங்களைக் கொண்டது. இதில் திருமாலின் அவதாரமான ஹயக்ரீவரை புகழ்ந்து பாடப்பட்டுள்ளது.  

வேதாந்த தேசிகரின் முதல் பக்தி படைப்பாக கருதப்படுகிறது. கடலூரிலுள்ள திருவயிந்திபுரத்தில் அமைந்துள்ள ஒரு மலை மீது திருமாலின் வாகனமான கருடனை போற்றினார் என்று வைணவக் கதைகள் கூறுகிறது. மகிழ்ச்சியடைந்த கருடன், தேசிகருக்கு ஹயக்ரீவரின் சிலையை வழங்கத் தோன்றி, தேசிகருக்கு ஹயக்ரீவ மந்திரத்தைக் கற்பித்தார்.  

## பாடல் வரிகள்
# வர்த்தமானப்புத்தகம்



**வர்த்தமானபுத்தகம்** (*Varthamanappusthakam*) என்பது நவீனகால சிரிய-மலபார் தேவாலயத்தின் நஸ்ராணி மாப்பிளா பரேம்மாக்கல் தோமா கதனார் என்பவர் எழுதிய மலையாள பயணக் குறிப்பு ஆகும். இந்திய மொழியில் எழுதப்பட்ட முதல் பயணக் குறிப்பு இதுவெனக் கருதப்படுகிறது. இது 18 ஆம் நூற்றாண்டில் எழுதப்பட்டது (1790). ஆனால் இதன் இருப்பு பிற்கால தலைமுறையினரால் முற்றிலுமாக மறக்கப்பட்டது. இது 1935 இல் கண்டுபிடிக்கப்பட்டு 1936 ஆம் ஆண்டில் அதிரம்புழா செயின்ட் மேரிஸ் அச்சகத்தில் லூக்கா மத்தாய் பிளதோட்டம் என்பவரால் முதன்முதலில் அச்சிடப்பட்டது. இந்த புத்தகத்தின் கையெழுத்துப் பிரதி கொச்சியில் உள்ள செயின்ட் தாமஸ் கிறிஸ்தவ அருங்காட்சியகத்தில் வைக்கப்பட்டுள்ளது.  

கேரளாவின் சிரிய கத்தோலிக்கர்களின் குறைகளைப் பிரதிநிதித்துவப்படுத்தும் வரலாற்றுச் சிறப்புமிக்க இந்த உரோம் பயணம் அதிரம்புழா என்னுமிடத்திலிருந்து 1785 இல் பூதத்தில் இட்டிக்குருவில்லா தாரகன் என்பவரின் இல்லத்தில் உள்ள அவரது படகு வீட்டிலிருந்து தொடங்கியது அவர்கள் முதலில் ஒரு நாட்டுப் படகு மூலம் காயங்குளம் நோக்கிச் சென்றனர். பின்னர் சென்னை சென்று அங்கிருந்து அவர்கள் இலங்கையின் கண்டி நகருக்குச் சென்றனர். பின்னர், அவர்கள் இலங்கையிலிருந்து ஆப்பிரிக்காவிலுள்ள நன்னம்பிக்கை முனையை நோக்கி கப்பலில் சென்றனர். அங்கிருந்து போர்த்துகலுக்குச் செல்லத் திட்டமிட்டனர். ஆனால் அட்லாண்டிக் பெருங்கடலின் பாதகமான காற்று அவர்கள் கப்பலை இலத்தீன் அமெரிக்கக் கடற்கரைக்கு கொண்டு சென்றது. அங்கிருந்து அவர்கள் தங்கள் இலக்கை அடைந்தனர்.  

எட்டு ஆண்டுகள் பயணம் செய்து இலக்கை அடைந்த அவர்கள் கேரள திருச்சபையிலுள்ள பிரச்சினைகள் குறித்து உரோம் மற்றும் லிஸ்பனில் உள்ள தேவாலய அதிகாரிகளை நம்ப வைப்பதில் வெற்றி பெற்றனர். நாடு திரும்பும் வழியில் அவர்கள் கோவாவில் தங்கியுள்ளனர். அங்கு மார் கரியத்தில் இறந்தார்.
# பெ. மு. வெங்கடேசன்


**பெ. மு. வெங்கடேசன்** (*P. M. Venkatesan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பெரணமல்லூரில் சூன் 1, 1939 ஆண்டு பிறந்தார். பெரணமல்லூரில் பள்ளிக் கல்வியினை முடித்த இவர், 1980ஆம் ஆண்டு நடைபெற்ற தமிழ்நாடு சட்டமன்றப் பொதுத்தேர்தலில், பெரணமல்லூர் சட்டமன்றத் தொகுதியில் அனைத்திந்திய அண்ணா திராவிட முன்னேற்றக் கழக வேட்பாளாரகப் போட்டியிட்டு வெற்றி பெற்றார். இவர் இப்பதவியினை 1984ஆம் ஆண்டு வரை வகித்தார்.
# கேதுகிராம் சட்டமன்றத் தொகுதி


**கேதுகிராம் சட்டமன்றத் தொகுதி** (Ketugram Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. கேதுகிராம், போல்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | நிர்மல் சந்திர மண்டல் | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1972 | பிரபாகர் மண்டல் | இந்திய தேசிய காங்கிரசு</br> |  |
| 1977 | ராய்சரண் மாஜி | rowspan=7 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 |  |  |  |
| 1987 |  |  |  |
| 1991 |  |  |  |
| 1996 | தாமல் சந்திர மாஜி |  |  |
| 2001 |  |  |  |
| 2006 |  |  |  |
| 2011 | சேக் சகோனவேசு | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | } |  |  |
## தேர்தல் முடிவுகள்
### 2021
# ஆதி வரலாறு

**ஆதி வரலாறு** (Proto-history) என்பது தொல்பொருள் சான்றுகளிலிருந்து மட்டுமே வரலாறு பெறப்பட்ட வரலாற்றுக்கு முந்தைய காலத்திற்கும் மற்றும் முழுமையாக ஆவணப்படுத்தப்பட்ட வரலாற்றுக் காலத்திற்கும் இடைப்பட்ட காலத்தைக் குறிக்கிறது.  

ஆவணப்படுத்தப்படாத ஒரு மக்கள் பண்பாட்டின் வரலாற்றின் சில கூறுகள், பிற பகுதி மக்களின் பண்பாட்டில் ஆவணப்படுத்தப்பட்டிருக்கும். அதையே ஆதி வரலாறு என்பர். எடுத்துக்காட்டாக, ஆவணப்படுத்தப்படாத கொரியாவின் மூன்று ஆதி-இராஜ்ஜியங்கள் குறித்து சீனர்கள் தங்கள் எழுத்தில் பதிவு செய்துள்ளனர்.வட அமெரிக்காவின் மிசிசிப்பி பூர்வகுடி மக்களின் பண்பாட்டை ஆரம்பகால ஐரோப்பிய ஆய்வாளர்களால் பதிவு செய்யப்பட்டவை வரலாற்றுக்கு முந்தைய காலத்தை ஆகும்.  

## தோற்றம்
வரலாற்றுக்கு முந்தைய காட்டுமிராண்டி இனக்குழுவினரின் பண்பாட்டை குறிப்பதற்காக ஆதி-வரலாறு எனும் சொல் ஐரோப்பிய மற்றும் ஆசிய வரலாற்று அறிஞர்களால் முதன்முதலில் பயன்படுத்தப்பட்டது.  

கிமு முதல் மில்லினியத்தில் சில சமூகங்களில் எழுத்துகள் இருந்ததால், அந்தக் காலம் பெரும்பாலும் வரலாற்றுக்கு முந்தைய காலத்திற்குப் பதிலாக *ஆதி வரலாற்றுக் காலம்* என்று அழைக்கப்படுகிறது. தொல் பொருட்கள் மூலம் பெறப்பட்ட கடந்த காலத்தைப் பற்றிய புரிதல், வரலாற்று நூல்களிலிருந்து பெறப்பட்ட புரிதலிலிருந்து பரவலாக வேறுபாடுகள் கொண்டுள்ளது. தொல்பொருள் மற்றும் வரலாற்று ஆவணங்கள் ஆகிய இரண்டு வகையான ஆதாரங்களையும் கொண்டிருப்பது ஒரு பண்பாட்டின் சிறப்பு அம்சமாகும். பண்டைய எகிப்தியப் பண்பாடு மற்றும் மெசொப்பொத்தேமியா பண்பாடுகள் எழுத்து மற்றும் தொல்பொருள் ஆவணங்கள் நிறையக் கொண்டுள்ளது. தமிழ் பண்பாட்டில் எழுதப்பட்ட சங்க இலக்கியங்கள் கொண்டிருப்பினும் அதற்குரிய தொல்பொருள் சான்றாவணங்கள் முழுமையாகக் கிடைக்கப்பெறவில்லை.  

வட அமெரிக்காவின் பூர்வகுடி மக்களின் வரலாறு குறித்த பிரையன் எம். ஃபேகனின் எழுத்துக்கள்மற்றும் அரேபிய தீபகற்பம் குறித்த முகமது அப்துல் நயீமின் படைப்புகள்.ஆதி வரலாறுகள் குறித்து ஆராய்கிறது.  
## இதனையும் காண்க
- தொல்பழங்காலம்
# ப. வெங்கடசுப்பிரமணியன்


**ப. வெங்கடசுப்பிரமணியன்** (*P. Venkatasubramanian*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் காஞ்சிபுரத்தில் 1938ஆம் ஆண்டு நவம்பர் 5ஆம் நாளன்று பிறந்தார். காஞ்சிபுரம் பச்சையப்பா உயர்நிலைப் பள்ளியில் பள்ளிக் கல்வியினை முடித்தப் பின்னர் பச்சையப்பன் கல்லூரியில் முதுகலைப் பட்டப்படிப்பினை முடித்தார். சென்னை சட்டக் கல்லூரியில் இளங்கலைச் சட்டப் படிப்பினை முடித்த வெங்கடசுப்பிரமணியன் இரு மலர்கள் இதழின் இணை ஆசிரியராகப் பணியாற்றியுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் காஞ்சிபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# எட்வர்ட் புல்வர் லிட்டன்


**எட்வர்ட் ஜார்ஜ் ஏர்ல் லிட்டன் புல்வர்-லிட்டன், முதலாம் பரோன் லிட்டன்** (*Edward George Earle Lytton Bulwer-Lytton, 1st Baron Lytton*, மே 1803 - 18 சனவரி 1873) என்பவர் இங்கிலாந்தைச் சேர்ந்த ஒரு ஆங்கில எழுத்தாளரும், அரசியல்வாதியும் ஆவார். இவர் 1831 முதல் 1841 வரை விக் கட்சியின் சார்பில் நாடாளுமன்ற உறுப்பினராகவும், 1851 முதல் 1866 வரை கன்சர்வேடிவ் கட்சியின் சார்பில் நாடாளுமன்ற உறுப்பினராகவும் இருந்தார். இவர் 1858 சூன் முதல் 1859 சூன் வரை காலனிகளுக்கான வெளியுறவுச் செயலாளராக இருந்தார், பிரிட்டிஷ் கொலம்பியாவின் நிறுவனராக ரிச்சர்ட் கிளெமென்ட் மூடியைத் தேர்ந்தெடுத்தார்.  

புல்வர்-லிட்டனின் படைப்புகள் அவரது காலத்திலேயே நன்கு அறியப்பட்டவையான இருந்தன. " பேனா முனை வாளின் முனையை விட கூர்மையானது " போன்ற பிரபலமான பல சொற்றொடர்களுக்குச் சொந்தக்காரர்.  

## வாழ்கைக் குறிப்பு
இவர் ஜெனரல் புல்வர், எலிசபெத் லிட்டன் இணையருக்கு மகனாக இலண்டன் நகரத்தில் பிறந்தார். இவருடைய இரண்டாவது வயதில் தந்தை ஜெனரல் புல்லரை இழந்தார். எனவே இவரது தாயாரே இவரை வளர்த்தார். இயற்கையாகவே கல்வியில் விருப்பம் உள்ளவராக இருந்த இவர், தமது ஏழாவது வயதில் கவிதைகளை இயற்றத் துவங்கினார். 1823 இல் கேம்பிரிட்ஜ் பல்கலைக் கழகத்தில் சேர்ந்து கல்வி பயின்றார். 1826 இல் பல்கலைக் கழகத்தை விட்ட பிறகு புதினங்களையும் நாடக நூல்களையும் செய்யுள்களையும் இயற்றினார். அரசியலிலும் ஈடுபட்டார். 1831-ஆம் ஆண்டு முதல் 1842-ஆம் ஆண்டு வரையில் நாடாளுமன்ற உறுப்பினராக இருந்தார். 1858-இல் அரசாங்கத்தின் காலனிகளுக்கான வெளியுறவுச் செயலாளராக இருந்து பணியாற்றினார். 1866-இல் “லார்டு” என்னும் பிரபுப்பட்டம் பெற்றார்.  

லிட்டன், புதினம் முதலிய 28 உரைநடை நூல்களை எழுதினார். 10 செய்யுள் நூல்களை இயற்றினார். 6 நாடக நூல்களை எழுதினார். இவர் எழுதிய நூல்களில் உலகப் புகழ்பெற்று விளங்குவது. “பாம்பி நகரத்தின் இறுதி நாட்கள்” (The Last days of Pompeii) என்னும் புதினமாகும். இவர் 1833-ஆம் ஆண்டு இத்தாலிக்குச் சென்று அங்கு நேபில்ஸ் நகரத்தில் சிலகாலம் தங்கியிருந்தார். அப்போது எரிமலையால் அழிந்து ஆய்வாளர்களால் தோண்டி எடுக்கபட்ட பொம்பெயி நகரத்தைக் கண்ட லிட்டன் பிரபு, இதன் அழிவைச் வரலாற்றுக் கதையாக அமைத்து 1834-இல் “பாம்பி நகரத்தின் இறுதி நாட்கள்” என்னும் புதினத்தை எழுதினார்.  

இவர் 1866 இல் என்ற The Lost Tales of Miletus செய்யுள்நூலை இயற்றினார். இதற்கு The Secret way என்று வேறு பெயரும் உண்டு. மேல் நாட்டில் வாய்மொழியாக வழங்கிவந்த கதையை லிட்டன் பிரபு செய்யுள் நடையில் வழிநூலாக அமைத்தார். இந்தக் கதையைத் தழுவிப் பேராசிரியர் சுந்தரம் பிள்ளையவர்கள் தமிழில் மனோன்மணீயம் என்னும் இந்த நாடக நூலை எழுதினார்.  

## படைப்புகள்

### புதினங்கள்

- *Falkland* (1827) Available online
- *Pelham* (1828)
- *Richelieu* (1839), இதைத் தழுவி 1935 ஆம் ஆண்டு *Cardinal Richelieu* என்ற திரைப்பட் எடுக்கபட்டது.
- *Money* (1840)
- *Not So Bad as We Seem, or, Many Sides to a Character: A Comedy in Five Acts* (1851)
- *The Rightful Heir* (1868), based on *The Sea Captain*, an earlier play of Lytton's
- *Walpole, or Every Man Has His Price*
- *Darnley* (முடிவுறாத படைப்பு)
# என். விஜயபாலன்


**என். விஜயபாலன்** (*N. Vijayabalan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பூம்புகார் கானஸ்தினாபுரத்தில் பிறந்தார். செம்பனார்கோவில் சம்பந்தம் உயர்நிலைப் பள்ளியில் பள்ளிக் கல்வியினை முடித்தார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பூம்புகார் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மி. வின்சென்ட்


**மை. வின்சென்ட்** (*M. Vincent *) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நாகர்கோவில் கந்தன்விளையினைச் சேர்ந்தவர். மடத்தட்டுவிளை புனித லாரன்சு உயர்நிலைப் பள்ளியில் பள்ளிக் கல்வியினை முடித்தார். நாகர்கோவில் ஸ்காட் கிறித்துவக் கல்லூரியில் இளக்கலைப் பட்டத்தினையும், சென்னை சட்டக் கல்லூரியில் இளங்கலைச் சட்டப் பாடத்தினையும் படித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977, 1980ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தலில் நாகர்கோவில் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# வெ. வால்மீகி


**வெ. வால்மீகி** (*V. Valmigi*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பத்தூர் செடிக்குறிச்சியினைச் சேர்ந்தவர். இந்திய தேசிய காங்கிரசு கட்சியினைச் சேர்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருப்பத்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# நேரடிப் பலன் பரிமாற்றம்



**நேரடி பலன் பரிமாற்றம்** (*Direct Benefit Transfer* சுருக்கமாக:**DBT**), இந்திய அரசு வழங்கும் மானியங்கள் மற்றும் நிதியுதவித் தொகைகள் பயனர்களின் வங்கிக் கணக்கில் நேரடியாக செலுத்தும் முறையாகும். இதனால் இடைத்தரகர்கள் இன்றி பயனர்கள் முழு உதவித் தொகை பெற முடிகிறது. இத்திட்டத்தை இந்தியப் பிரதமர் மன்மோகன் சிங் அரசால் 1 சனவரி 2013ஆம் ஆண்டில் துவக்கப்பட்டது. இத்திட்டத்தை முழுவீச்சில் நடைமுறைப்படுத்தியவர் பிரதமர் நரேந்திர மோதி ஆவார். இத்திட்டப் பயனர்கள் ஜன் தன் திட்டத்தின்படி, அரசுடமை வங்கிகளில் சேமிப்பு கணக்கு வைத்திருக்க வேண்டும். மேலும் ஆதார் அடையாள அட்டை மற்றும் அலைபேசி எண் வங்கி கணக்குடன் இணைந்திருக்க வேண்டும்.  

துவக்க காலத்தில் இந்திய அரசின் பிரதான் மந்திரி கிசான் சம்மான் நிதி போன்ற சில திட்டங்களில் பயனர்களுக்கு நேரடி நிதிப் பரிமாற்றம் செய்யப்பட்டது.  

## திட்டங்களும் நேரடிப் பலன் பரிமாற்றத் தொகையும்
ஏப்ரல் 2022 முதல் மார்ச் 2023 முடிய நேரடி பலன் பரிமாற்றம் மூலம் பயனர் வங்கிக் கணக்கில் செலுத்தப்பட்ட தொகை விவரம்.  
**அமைச்சகங்களும் திட்டங்களும் மற்றும் நேரடி பலன் பரிமாற்றத் தொகைகளும்**

| அமைச்சகம் | திட்டம் | நேரடி பலன் பரிமாற்றத் தொகை (கோடிகளில்) |  |
| --- | --- | --- | --- |
| பெட்ரோலியம் மற்றும் இயற்கை எரிவாயு அமைச்சகம் | உஜ்வாலா எரிவாயு உருளை மானியத் திட்டம் (LPG Scheme) | 7,34,4334 |  |
| உணவு & பொது விநியோக அமைச்சகம் | பொது விநியோகத் திட்டம் | 1,85,573.28 |  |
| ஊரக வளர்ச்சி அமைச்சகம் | நூறு நாள் வேலைவாய்ப்புத் திட்டம் | 42,534 |  |
| ஊரக வளர்ச்சி அமைச்சகம் | சமூகப் பாதுகாப்பு & ஓய்வூதியத் திட்டம் (National Social Security and Pension Scheme NSAP) | 537.10 |  |
| சிறுபான்மையினர் நலத்துறை அமைச்சகம் | கல்வி உதவித் தொகை | 1,916.79 |  |
| சமூக நீதி மற்றும் அதிகாரமளித்தல் அமைச்சகம் | கல்வி உதவித் தொகை | 702.44 |  |
| மகளிர் மற்றும் குழந்தைகள் மேம்பாட்டு அமைச்சகம் | மகளிர் & குழந்தைகள் நலத்திட்டங்கள் | 1,523.75 |  |
| இரசாயனங்கள் மற்றும் உரங்கள் அமைச்சகம் | உர மானியம் | 18,699.89 |  |
| வேளாண்மை அமைச்சகம் | பிரதான் மந்திரி கிசான் சம்மான் நிதி (PM-KISAN) | 22,106.14 |  |
| பிற அமைச்சகங்கள் | ஆயுஸ்மான் பாரத் மருத்துவக் காப்பீட்டுத் திட்டம் போன்ற 74 நலத் திட்டங்கள் | 1,175.58 | } |

## இதனையும் காண்க
- இந்திய அரசின் வறுமை ஒழிப்புத் திட்டங்கள்
# எம். கே. ராஜமாணிக்கம்


**எம். கே. ராஜமாணிக்கம்** (*M. K. Rajamanickam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் முசிறியினைச் சேர்ந்தவர். முசிறி அரசு உயர்நிலைப் பள்ளியில் பள்ளிக் கல்வியினை முடித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் முசிறி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# க. ரெங்கசாமி


**க. ரெங்கசாமி** (*K. Rangasamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கள்ளக்குறிச்சி மாவட்டம் குரூர் கிராமத்தினைச் சேர்ந்தவர். முடியனூர் ஊராட்சி ஒன்றிய இடைநிலைப் பள்ளியில் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உளுந்தூர்பேட்டை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மங்கள்கோட் சட்டமன்றத் தொகுதி


**மங்கள்கோட் சட்டமன்றத் தொகுதி** (Mangalkot Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. மங்கள்கோட், போல்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | நிகிலானந்தா சர் | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1972 | சோதிர்மயி மசூம்தார் | இந்திய தேசிய காங்கிரசு</br> |  |
| 1977 | நிகிலானந்தா சர் | rowspan=8 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 |  |  |  |
| 1987 |  |  |  |
| 1991 | சமர் பாவோரா |  |  |
| 1996 | சாதனா மாலிக் |  |  |
| 2001 |  |  |  |
| 2006 |  |  |  |
| 2011 | சாசகான் சவுத்ரி |  |  |
| 2016 | சௌத்ரி சித்திக்குல்லா | அகில இந்திய திரிணாமுல் காங்கிரசு | } |
## தேர்தல் முடிவுகள்
### 2021
# ஆவுசுகிராம் சட்டமன்றத் தொகுதி


**ஆவுசுகிராம் சட்டமன்றத் தொகுதி** (Ausgram Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. ஆவுசுகிராம், போல்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | சிறீதர் மாலிக் | rowspan=10 | இந்தியப் பொதுவுடமைக் கட்சி (மார்க்சிஸ்ட்)</br> |
| 1972 |  |  |  |
| 1977 |  |  |  |
| 1982 |  |  |  |
| 1987 |  |  |  |
| 1991 |  |  |  |
| 1996 | கார்த்திக் சந்திரா பாக் |  |  |
| 2001 |  |  |  |
| 2006 |  |  |  |
| 2011 | வாசுதேவ் மேத்தா |  |  |
| 2016 | அபேதானந்த தாண்டர் | rowspan=2 | அகில இந்திய திரிணாமுல் காங்கிரசு |
| 2021 | } |  |  |
## தேர்தல் முடிவுகள்
### 2021
# இரா. ரங்கசாமி


**இரா. ரங்கசாமி** (*R. Rangasamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சத்தியமங்கலம் கடத்தூர் கிராமத்தினைச் சேர்ந்தவர். சத்தியமங்கலம் அரசு ஆண்கள் உயர்நிலைப் பள்ளியில் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த ரங்கசாமி, 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சத்தியமங்கலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஜி. மூர்த்தி


**ஜி. மூர்த்தி** (*G. Moorthy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் வேலூர் மாவட்டம் விருதம்பட்டு கிராமத்தினைச் சேர்ந்தவர். காட்பாடி தான் போசுகோ பள்ளியில் பள்ளிக் கல்வியினைப் பயின்றுள்ளார். வேலூர் ஊரிசு கல்லூரியிலும், சென்னை, சென்னை சட்டக் கல்லூரியிலும் இளங்கலை, இளங்கலைச் சட்டப் படிப்பினை முடித்துள்ளார், மூர்த்தி. அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பேரணாம்பட்டு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மு. ப. முனுசாமி


**மு. ப. முனுசாமி** (*M. B. Munusamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் முதலிப்பட்டி கிராமத்தினைச் சேர்ந்தவர். தருமபுரி அரசு உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பாலக்கோடு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இ. முத்துராமலிங்கம்


**இ. முத்துராமலிங்கம்** (*E. Muthuramalingam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திசையன்விளையில் பிறந்தவர். திசையன்விளை, உலக இரட்சகர் மேல்நிலைப் பள்ளியில் கல்வி பயின்றுள்ளார். சென்னை, லயோலாக் கல்லூரியிலும் பயின்றுள்ள முத்துராமலிங்கம், காந்தி காமராஜ் தேசிய காங்கிரசினைச் சார்ந்தவர். இவர் 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் இராதாபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# லானா டெல் ரே


**லானா டெல் ரே (Lane Del Rey)** (பிறப்பு சூன் 21,1985) என்பவர் ஓர் அமெரிக்க பாடகர் மற்றும் பாடலாசிரியர் ஆவார். இவரது இயற்பெயர் **எலிசபெத் உல்ரிட்ச் கிராண்ட்** என்பதாகும். இவரது பாடல்களானது கவர்ச்சி, ஏக்கம் மற்றும் சோகம் போன்ற உணர்வுகளை பிரதிபலிக்கும் வகையிலும், அமெரிக்காவின் கலை மற்றும் இலக்கிய நயத்தை வெளிப்படுத்துகிற வகையிலும், திரைப்படப் பாணியிலும் அமைத்திருக்கின்றன.  

## ஆரம்பகால வாழ்க்கை மற்றும் கல்வி
எலிசபெத் உல்ரிட்ச் கிராண்ட் சூன் 21, 1985 அன்று அமெரிக்கா, நியூயார்க்கில் உள்ள மன்ஹாட்டன் என்ற நகரத்தில் பிறந்தார். இவரது தந்தையின் பெயர் ராபர்ட் கிராண்ட் மற்றும் தாயார் பாட்ரிசியா கில் ஆவர்.
# பி. முசிறிப்புத்தன்


**பி. முசிறிப்புத்தன்** (*P. Musiriputhan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். முசிறிப்புத்தன் திருச்சிராப்பள்ளி மாவட்டம் முசிறி நகரினைச் சேர்ந்தவர். முசிறியில் இருந்த கழக உயர்நிலைப் பள்ளியில் பள்ளிக் கல்வியினைப் பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். முசிறிப்புத்தன் முதன் முதலில் 1977ஆம் ஆண்டு நடைபெற்ற சட்டமன்றத் தேர்தலில் முசிறி சட்டமன்றத் தொகுதியில் போட்டியிட்டு வெற்றி பெற்றார். மீண்டும் இரண்டாம் முறையாக, 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருச்சிராப்பள்ளி-I சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 1984ஆம் ஆண்டு நடைபெற்ற தமிழ்நாடு சட்டமன்றத் தேர்தலில் குளித்தலை சட்டமன்றத் தொகுதியில் போட்டியிட்டு வெற்றி பெற்று மீண்டும் சட்டமன்ற உறுப்பினர் ஆனார்.